«Առաջին անգամ Համահայկական խաղերի երկու մարզաձևերը՝ վոլեյբոլը և ֆուտբոլը, անցկացվում են Արցախում: Այս խաղերի խորհուրդն այն է, որ մենք միասնական ենք: Խորհուրդը նաև եռամիասնությունն է՝ Հայրենիք-Արցախ-Սփյուռք: Այս մրցումներով մենք ևս մեկ անգամ կմեկտեղվենք, և հասկանալի է, որ մեր մեկտեղվելու սկզբունքը հայության առաջ կանգնած հիմնական խնդիրների շարունական լուծում տալ է: Մարզասերների և մարզիկների շփումներով մենք կկարողանանք ունենալ թե՚ մարզական հաջողություններ, թե՚ համահայկական խնդիրները քննարկելու առիթ»,-«Արմենպրես»-ի հետ զրույցում ասաց ԼՂՀ կրթության, գիտության և սպորտի նախարարը: